Vrou skiet glo man ná rusieArgieffoto: SAPD/Facebook Kapt. Bernadine Steyn, woordvoerder van die polisie in die Oos-Kaap, het gesê die egpaar het glo Donderdagaand stry gekry in hul huis in Heiderand. Die vrou het glo hierna ‘n .38-rewolwer, wat in haar naam geregistreer is, gevat en haar man in die bors geskiet. Hy is op die toneel dood. Volgens Steyn het ŉ 25-jarige vrou, glo die egpaar se dogter, op die tweede verdieping van die huis in haar kamer geslaap toe sy die skoot gehoor en die bure ontbied het. Die verdagte is op die toneel in hegtenis geneem en sal Maandag in die Mosselbaai-landdroshof verskyn.